পুলিশ জানায়, গত ২৯ মার্চ উপজেলার কুর্শী ইউপি মেম্বর আব্দাল মিয়ার বাড়িতে গভীর রাতে ডাকাতির চেষ্টা চালানো হয়। এ সময় তার পরিবারের লোকজন ঘুম থেকে জেগে উঠায় ডাকাত দল সরে পড়ে। একই দিনে উপজেলার সাবেক ইউপি চেয়ারম্যান গফুর মিয়া চৌধুরীর বাড়িতে  ডাকাতির ঘটনা ঘটলে রহস্য উদঘাটনে নবীগঞ্জ থানার অফিসার ইনচার্জ (ওসি) মো. আখতার হোসেনের নেতৃত্বে পুলিশের একাধিক দল বিভিন্ন স্থানে অভিযান পারচালনা করে। এতে প্রযুক্তির সহায়তায় পুলিশ আব্দাল মেম্বরের বাড়ি থেকে ডাকাতি হওয়া মোবাইল সেটে ব্যবহৃত সীমের সূত্র ধরে গোপনে তদন্ত শুরু করে। তদন্তের এক পর্যায়ে সালুর ব্যবহৃত ০১৭৫৮-৮৮৪৫১৭ নং মোবাইল থেকে কুমিল্লার চান্দিনার জনৈক যুবকের সাথে ০১৭৪২-৯৮৪৬৮১ নং মোবাইলে আলাপচারিতার সময় মোবাইল ট্র্যাকিংয়ের মাধ্যমে এবং কয়েকটি প্রাইভেট কলের সূত্র ধরে সালু মিয়া (২৫) এবং তার সহযোগী সঞ্জিত  দাশ (২৭) নামে দুই ডাকাতকে গ্রেফতার করা হয়। এ ব্যাপারে তাদের জিজ্ঞাসাবাদ করা হচ্ছে বলে পুলিশ সূত্রে জানা গেছে।